प्रतिनिधिसभाका लागि गत मंसिर १० र २१ गते दुई चरणमा चुनाव भए पनि परिणाम घोषणाका लागि कानुनी अड्चनका कारण संघीय संसद्ले औपचारिक काम सुरु गर्न झन्डै तीन महिना लागेको हो । प्रतिनिधिसभाका सांसदलाई राजपाका अध्यक्ष ७५ वर्षीय महन्थ ठाकुरले शपथ गराए । राष्ट्रिय सभाका सदस्यलाई कांग्रेस सांसद ६९ वर्षीया तारादेवी भट्टले शपथ गराइन् । यसअघि दुवै सदनका ज्येष्ठ सदस्यले राष्ट्रपति विद्यादेवी भण्डारीबाट शपथ लिएका थिए ।
